Slaviša Pavlović
Slаvišа Pаvlović (Ljubovija, 5. februar 1982) srpski je pisac, scenarista, pesnik i novinar.

Biografija 
Objavio je knjige Zavet (2010), Nema šanse da ne uspem (2012), Zavet heroja (2014), Apisov apostol (2016), zbirku poezije Osvit večnosti (2014), kao i istorijsko-dokumentarnu knjigu Ratnici Crne ruke (2017). Prevođen je na ruski jezik. Himerina krv :roman o Dučiću objavio je 2020. godine za beogradsku Lagunu. 

Bavi se i novinarstvom. Bio je glavni i odgovorni urednik mesečnika Restart. Nekoliko godina je bio kolumnista lista Srpski glas iz Australije. Pisao je i za francusku mrežu Volter i ruski onlajn magazin Jugoslovo. Učesnik je Međunarodne konferencije mladih novinara Evrope i Azije Krim. Pogled iz drugog ugla, održane u Jalti i Sevastopolju 2015. godine. 

Deo je grupe pisaca koji bojkotuju Ninovu nagradu.

Scenarista je deset epizoda serije Feliks, nastale po motivima istoimenog romana Vladimira Kecmanovića.

Pisac je scenarija za seriju U klinču, koja se emituje na prvom programu RTS.

U martu 2022. godine, odlikovan je Krstom vožda Đorđa Stratimirovića za doprinos i očuvanje srpske tradicije i kulture.

Živi u Beogradu.

Bibliografija

Romani 

 Zavet (Književna omladina Srbije, Beograd, 2010) - istorijski roman.
 Nema šanse da ne uspem (Smart studio, Beograd, 2012) - komedija
 Zavet heroja (Laguna, Beograd, 2014) - istorijski roman
 Apisov apostol (Laguna, Beograd, 2014) - triler
 Himerina krv; roman o Dučiću (Laguna, Beograd, 2020) - drama, romansirana biografija.

Poezija 

 Osvit večnosti (Smart studio, Beograd, 2014)

Publicistika 

 Ratnici Crne ruke (Radio televizija Srbije, Beograd, 2017) - istorijsko-dokumentarna knjiga

Scenariji 
 Feliks, serija u produkciji Firefly iz Beograda, premijerno emitovana na Kurir TV.
 U klinču, serija u produkcije RTS i produkcijske kuće Režim iz Beograda.

Prevodi 
 Zavet heroja, Akademija 76, Jaroslavlj, 2014.

Reference

Spoljašnje veze 

Рођени 1982.
Љубовијани
Српски књижевници
Српски новинари